اردوستان ڈاٹ کام
اردوستان ڈاٹ کام یا صرف اردوستان اردو زبان کی ترویج اور دنیا بھر کے اردو گو عوام کی نگارشات کے اظہار کے لیے ایک ویب سائٹ تھی اسے کئی بار انٹرنیٹ پر اردو زبان کی پہلی ویب گاہ بھی کہا گیا تھا حالانکہ یہ موضوع تحقیق طلب ہے اس ویب گاہ پر بھارت پاکستان اور دنیا کے کئی ممالک میں بسے اہل اردو اصحاب اپنے کلام کا اظہار کرتے تھے اس کے علاوہ ویب گاہ پر مزاحیہ مضمون افسانے انٹرنیٹ ریڈیو اور کئی زبان ادب اور ثقافت سے جڑی تخلیقات کو شامل کیا گیا تھا ویب گاہ کا بیش تر مواد تصویر کی شکل میں اپلوڈ کیا جاتا تھا اس وجہ یونیکوڈ کا استعمال محدود رہا تھا